|  |  |
| --- | --- |
|  | LIITE 8. |
| Siuntion kunta RAUTATIEALUE, ASEMAKAAVA JA ASEMAKAAVAN MUUTOKSEN LUONNOKSESTA SAATU PALAUTE JA VASTINEET NIIHIN. Vastineraportti 10.12.2024LUONNOS nähtävillä 10.5.-10.6.2024  |

[LAUSUNNOT 1](#_Toc174526399)

[1. UUDENMAAN ELY-KESKUS – 10.6.2024 1](#_Toc174526400)

[2. LOHJAN KAUPUNGIN YMPÄRISTÖTERVEYSLAUTAKUNTA - 10.6.2024 2](#_Toc174526401)

[3. MUSEOVIRASTO - 25.1.2024 2](#_Toc174526402)

[4. LÄNSI-UUDENMAAN MUSEO - 17.5.2024 3](#_Toc174526403)

[5. Nuorisovaltuusto - 23.5.2024 4](#_Toc174526404)

[6. SIUNTION YMPÄRISTÖYHDISTYS RY - 7.6.2024 4](#_Toc174526405)

[7. UUDENMAAN LIITTO - 10.6.2024 5](#_Toc174526406)

[8. SIVISTYSLAUTAKUNTA - 13.6.2024 7](#_Toc174526407)

LAUSUNNOT

| LAUSUNTO  | VASTINE  |
| --- | --- |
| UUDENMAAN ELY-KESKUS – 10.6.2024 |
| KaavatilanneAsemakaavan laatimista ohjaavat suunnittelualueelle tai sen läheisyyteen sijoittuvat kolme oikeusvaikutteista osayleiskaavaa. Lisäksi suunnittelualueella tai sen läheisyydessä on voimassa kolme asemakaavaa.Luonnosvaiheen kaavan pohjakartta on keskeneräinen. Kaavakartan selitteessä on todettu, että pohjakartta päivitetään ehdotusvaiheeseen mennessä. ELY-keskus tuo tässä vaiheessa esiin, että pohjavesialueen (pv) ja luonnon monimuotoisuuden kannalta erityisen tärkeän alueen merkinnät (luo) eivät sisällä määräyksiä niiden huomioon ottamisesta. Kaavan merkintöjä tulee täydentää kaavaehdotusvaiheeseen mennessä.LuonnonsuojeluKaavahankkeessa ajantasaiset luontoarvot tulee olla käytettävissä, jotta ympäristövaikutukset voidaan arvioida asianmukaisesti. Asemakaava-alueelta tulee siis tehdä koko alueen kattava luontoselvitys tai lausunto luontoasiantuntijan toimesta. ELY-keskus katsoo, että osasta aluetta tehty liito-oravaselvitys ja puron kohdalta vuonna 2011 tehty luontoselvitys eivät ole yksinään riittäviä.PohjavesiSuunnittelualue sijaitsee osittain vedenhankintaa varten tärkeällä Nikuksen pohjavesialueella. Pohjavesialueella ei sallita pohjaveden laatua tai määrää vaarantavia toimenpiteitä. Kaavamuutosalueella rakentamista ja muuta maankäyttöä saattavat rajoittaa ympäristönsuojelulain pohjaveden pilaamiskielto sekä vesilain säädökset hankkeiden luvanvaraisuudesta. Rakentaminen, ojittaminen ja maankaivu on tehtävä siten, ettei toimenpiteistä aiheudu pohjaveden laatumuutoksia tai pysyviä muutoksia pohjaveden korkeuteen. Suunnittelualueella saattaa esiintyä paineellista pohjavettä. Ennen alueella tehtävien kaivutöiden aloittamista tulee tarvittaessa laatia pohjaveden hallintasuunnitelma.MeluVaikutukset melun syntymiseen ja leviämiseen jäävät pelkän kaava-aineiston perusteella epäselviksi. Merkittävää muutosta ei pitäisi parantamishankkeesta saatujen tietojen perusteella olla, koska liikennemäärät eivät kasva eikä radan linjaus muutu nykyisestä. ELY-keskus katsoo, että kaavaselostuksessa olisi joko hyvä tuoda selkeästi esiin mahdolliset meluun, tärinään tai runkomeluun liittyvät mahdolliset muutokset, tai vaihtoehtoisesti viitata aseman parantamishankkeen meluselvitykseen, joissa vaikutuksia on arvioitu. | Kaavan pohjakartta on saanut lainvoiman kesäkuussa ja on kaavaehdotuksessa käytössä.Kaavaehdotuksessa täydennetään pohjavesialueen ja luonnon monimuotoisuuden kannalta erityisen tärkeän alueen merkintöjen määräyksiä.Kaavahankkeen luontoarvoja tarkistetaan ja täydennetään kaavaehdotuksessa. Pohjavesialueen kaavamääräyksiä täydennetään kaavaehdotuksessa. Lisäksi selostuksessa viitataan vireillä olevaan Siuntion aseman parantaminen -ratasuunnitelmaan, jossa käsitelty myös pohjavesiasioita.Täydennetään kaavaselostusta ja lisäksi viitataan vireillä olevaan Siuntion aseman parantaminen ratasuunnitelmaan, jossa tarkemmin käsitellään radan meluun, tärinään ja runkomeluun liittyvät asiat.  |
| LOHJAN KAUPUNGIN YMPÄRISTÖTERVEYSLAUTAKUNTA - 10.6.2024 |
| Asemakaavassa tulee huomioida alueen pohjoisosassa sijaitsevan vedenhankintaa varten tärkeä pohjavesialue ja alueella tulee välttää pohjaveden laatua varantavia toimenpiteitä. | Merkitään tiedoksi. Vireillä olevassa Siuntion aseman parantaminen ratasuunnitelmassa huomioidaan läheinen pohjavesialue ja esitetään toimenpiteitä, ettei pohjavesialue vaarannu. Pohjavesialueen kaavamääräyksiä täydennetään kaavaehdotuksessa. |
| MUSEOVIRASTO - 25.1.2024 |
| Museoviraston ja alueellisen vastuumuseon välisen työnjaon mukaisesti Länsi-Uudenmaan alueellinen vastuumuseo vastaa lausunnon antamisesta. | Merkitään tiedoksi. |
| LÄNSI-UUDENMAAN MUSEO - 17.5.2024 |
| Museo ottaa asiaan kantaa rakennetun kulttuuriympäristön, maiseman ja rakennussuojelun sekä arkeologisen kulttuuriperinnön näkökulmista. Museo on 12.3.2024 antanut lausunnon osallistumis- ja arviointisuunnitelmasta. Rakennetun kulttuuriympäristön, maiseman ja rakennussuojelun osalta museo totesi, että alustavan kaavarajauksen alueella ei sijaitse erityisiä kaavassa huomioitavia kohteita. Luonnosvaiheen kaavarajaus ei ole muuttunut aiemmasta ja yleismääräyksissä määrätään kulttuuriympäristön huomioon ottamisesta kiinteitä rakenteita suunniteltaessa ja toteutettaessa. Määräys on hyvä ja riittävä, eikä museolla siten ole kommentoitavaa nähtävillä olevan asemakaavan ja asemakaavamuutoksen valmisteluaineistoon. Museo toteaa kuitenkin edelleen, että mikäli hankkeella on muita vaikutuksia välittömästi suunnittelualueen itäpuolella sijaitsevaan rakennus- ja kulttuurihistoriallisesti arvokkaaseen Siuntion vanhan asemamiljöön alueeseen, museo toivoo mahdollisuutta ottaa kantaa myös niihin suunnitelmiin. Vanhaan asema-alueeseen vaikuttavissa toimenpiteissä tulee huolehtia siitä, että vanhan asemamijöön kulttuuri- ja rakennushistorialliset ja maisemalliset arvot otetaan huomioon ja niiden säilymistä edistetään. Museolla ei ole tässä vaiheessa muuta kommentoitavaa asiaan rakennetun kulttuuriympäristön, maiseman tai rakennussuojelun näkökulmista.Arkeologisen kulttuuriperinnön näkökulmasta museo toteaa kaavahankkeen osallistumis- ja arviointisuunnitelmasta antamansa lausunnon mukaisesti, ettei kaava-alueella sijaitse tunnettuja muinaismuistolain (295/1963) rauhoittamia kiinteitä muinaisjäännöksiä. Ei myöskään ole todennäköistä, että rata-alueelta tai sen välittömästä läheisyydestä löytyy uusia muinaismuistolain suojaamia kohteita. Aivan suunnittelualueen välittömässä läheisyydessä sijaitsee muu kulttuuriperintökohde Siuntion asema (tunnus muinaisjäännösrekisterissä 1000026005), joka on Porkkalan vuokrakauden aikainen tuliasema/bunkkeri. Aiemmassa lausunnossaan museo esitti, että asema-alueelta vuonna 1956 otettujen ilmakuvien ja LIDAR-aineiston perusteella aseman on todennäköisesti jäljellä radan eteläpuolella, mahdollisesti radan molemmin puolin, Porkkalan vuokrakauden aikaisia juoksuhautoja, joita ei aiempien inventointien yhteydessä ole kartoitettu. Osa radan eteläpuolisista juoksuhaudoista vaikuttaa tuhoutuneen vuoden 2013 jälkeen paikalle rakennetun lämpöaseman kohdalta (kaavassa merkitty EN-alue).Museo teki alueelle maastotarkastuksen keväällä 2024, missä yhteydessä todettiin, että radan eteläpuolella on todennäköisesti sijainnut Porkkalan vuokrakauden aikaisia varustuksia, jotka kuitenkin ovat lähes kokonaisuudessaan tuhoutuneet mm. lämpöaseman ja alueen tieyhteyksien rakentamisen yhteydessä. Lämpöaseman itäpuolella sijaitsee yksi kokonaan vedellä täyttynyt kaivanto, mahdollinen tuliasema, jonka yhteyteen on kuitenkin kaivettu myöhemmin vettä alueen halki kulkevaan Brännmalmsbäckeniin ohjaavia ojia.Museo katsoo, ettei kaava-alueella tai sen välittömässä läheisyydessä sijaitse arkeologisia kohteita, joihin kaavahankkeella voi olla vaikutusta. Museolla ei näin ollen arkeologisen kulttuuriperinnön osalta ole huomautettavaa kaavan valmisteluaineistoon. | Merkitään tiedoksi.Vireillä olevassa Siuntion aseman parantaminen ratasuunnitelmassa tarkastellaan Siuntion aseman palvelutasoa ja turvallisuutta parannetaan esteettömyysvaatimusten mukaiseksi. Museolla on mahdollisuus antaa ratasuunnitelmasta lausuntonsa, kun se tulee nähtäville. Merkitään tiedoksi.Merkitään tiedoksi.Merkitään tiedoksi.Merkitään tiedoksi. |
| Nuorisovaltuusto - 23.5.2024 |
| Siuntion nuorisovaltuusto pitää kaavamuutosta hyvänä ratkaisuna. Rata-alueen parantaminen ja joukkoliikenteen lisääntyminen sitä kautta on tarpeen ja edistää hiilineutraaliustavoitteta sekä esteettömyyttä. | Merkitään tiedoksi. |
| SIUNTION YMPÄRISTÖYHDISTYS RY - 7.6.2024 |
| Ingå-Sjundeå Miljöförening rf - Inkoon-Siuntion Ympäristöyhdistys ry on tutustunut Rautatiealueen asemakaavaan ja asemakaavamuutokseen ja lausuu siitä seuraavaa.Aluksi hämmästelemme ääneen sitä, ettei suunnittelualueen pohjakartta olekaan vielä valmis ja käytettävissä. Toivottavasti tämä ei aiheuta epätarkkuutta tulkinnanvaraisuuksia tms. suunnitelmaa laadittaessa ja toteutettaessa.Viherverkostosuunnitelma Toistamme aiemmin lausumamme ja muistutamme lisäksi Siuntion kuntakeskuksen viherverkoston suunnitelman mukaisesta toteutuksesta rakennettaessa asema-aluetta.Hulevedet Hulevesien käsittelyä varten on laadittava suunnitelma paitsi rakentamisen ajalle myös sitä seuraavalle alueen käytön ajalle.Suunnittelualueella virtaava Brännmalmsbäcken (Palonummenpuro) laskee Siuntionjokeen, joka on Natura-aluetta. Puron tila ei saa heikentyä eikä vaarantua radan rakentamisesta eikä sen jälkeisenä aikana rataa käytettäessä.Kaava-alueen rajaus ja kaksiraiteisuusOn varmistettava kaavamääräyksillä, ettei tähän asemakaava-alueeseen rajautuvia VL- ja s-1 alueita vähennetä myöhemmin muista suunnista.Liito-oravat Aivan läheisellä s-1 alueella elävä liito-orava saattaa häiriintyä rakentamisesta. On varmistettava, että sen asuin- ja ruokailualueen suojaksi jää riittävästi puustoa.Ympäristöyhdistys osallistuu edelleen mielellään alueen jatkosuunnitteluun! | Suunnittelualueen pohjakartta on saanut lainvoiman kesäkuussa ja kaavaehdotuksessa on uusi pohjakartta käytössä.Asema-alue on kaava-alueen ulkopuolella. Vireillä olevassa Siuntion aseman parantaminen ratasuunnitelmassa tarkastellaan myös viherverkostoa. Kaavan yleismääräyksissä edellytetään erillisen suunnitelman esittämistä ennen rakentamiseen ryhtymistä.Ratasuunnitelman yhteydessä tarkastellaan myös hulevesien käsittelyä sekä huomioidaan Brännmalmsbäcken. Kaavassa radan alittava Brännmalmsbäcken on osoitettu luo-merkinnälle, jonka kaavamääräyksiä tarkennetaan kaavaehdotuksessa.Kaava-alue tulee hyväksyttäessä voimaan vain rajatulta alueelta, eikä kaavassa voi antaa kaava-alueen ulkopuolisia määräyksiä. Voimassa olevissa Siuntion kuntakeskuksen yleiskaavan muutoksissa Brännmalmsbäckenin alue on osoitettu Suojaviheralueena toimiva lähivirkistysverkoston osana (VL-1), jossa Luonnon monimuotoisuuden kannalta erityisen tärkeä alue (luo) -aluerajaukset. Siuntion keskustan osayleiskaavassa rautatiehen rajautuu Asuntoalue taaja-asutusalueella (AC), Virkistysalue taaja-asutusalueella (VC) ja Maa- ja metsätalousvaltainen alue (M-2) aluevaraukset.Liito-oravaselvitystä päivitetään. Rautatien suoja-alue perustuu ratalakiin ja siltä alueelta Väylävirasto voi poistaa puustoa sekä rajoittaa puuston korkeutta, mikäli tämä on tarpeen rautatieliikenteen turvallisuuden varmistamiseksi.  |
| UUDENMAAN LIITTO - 10.6.2024 |
| Vaikka maakuntakaava ei ole voimassa oikeusvaikutteisen yleiskaavan alueella, haluaa Uudenmaan liitto tuoda esiin näkökantojaan suunnitteluun liittyessä seudullisia intressejä.Suunnitelma on pääsääntöisesti maakuntakaavan mukainen ja edistää seudullisesti kestävän liikkumisen tavoitteita. Uudenmaan liitto kuitenkin huomauttaa, että pohjavesialuetta ja luontoarvoja koskevat kaavamerkinnät ovat riittämättömät tarkempien määräysten puuttuessa. Liitto painottaa tarvetta laatia kaavamääräykset vastaamaan maakuntakaavan ja ohjaavan yleiskaavan tavoitteita.PohjavesiPohjavesialue-ominaisuusmerkinnällä maakuntakaavassa osoitetaan vedenhankintaa varten tärkeät ja vedenhankintaan soveltuviksi luokitellut pohjavedet. Ominaisuusmerkinnällä osoitetaan myös pohjavesialueet, joiden turvaaminen on pintavesi- ja maaekosysteemin kannalta tarpeellista.Suunnittelumääräyksen mukaan ”Aluetta koskevat toimenpiteet on suunniteltava siten, etteivät ne vaaranna pohjaveden laatua, määrää tai vedenhankintakäyttöä. Pohjavesialueiden maankäytön suunnittelussa tulee ottaa huomioon Uudenmaan maakuntaa koskeva vesienhoitosuunnitelma. Tavoitteena tulee olla pohjaveden laatua ja antoisuutta uhkaavien riskien vähentäminen. Yksityiskohtaisemman suunnittelun tulee perustua suunnittelualueella tehtyihin maaperä- ja pohjavesitutkimuksiin ja siinä tulee huomioida vesilain mukaiset suoja-alueet. Pohjavesialueen tarkka rajaus tulee tarkistaa yksityiskohtaisemman suunnittelun yhteydessä.”Uudenmaan liitto huomauttaa, että asemakaavan ja -kaavamuutoksen pohjavesialue -kaavamerkinnän määräys on tarpeellista laatia siten, että määräyksellä varmistetaan edellä mainitut maakuntakaavan tavoitteet, myös rakentamisen vaihe huomioon ottaen.LuontoarvotSuunnittelualueella on tunnistettu arvokas Brännmalmsbäckenin purouoma, joka on luontoselvityksessä (v.2011) arvotettu vesilakikohteeksi ja rautatiesillan molemmin puolin puron välitön lähiympäristö on arvotettu metsälakikohteiksi.Maakuntakaavan yleismääräyksen mukaan ”Yksityiskohtaisemmassa suunnittelussa ja alueidenkäytössä on otettava huomioon alueiden arvokkaat ominaispiirteet ja turvattava luonnon, maiseman ja kulttuuriympäristön arvot.”Kaavakartalla Brännmalmsbäckenin purouoman alue on osoitettu luo-merkinnällä, mutta alueen huomioimista ei ole tarkemmin määrätty kaavamääräyksellä. Uudenmaan liitto huomauttaa, että asemakaavan ja -kaavamuutoksen luo -merkinnän määräys on tarpeellista laatia siten, että määräyksellä varmistetaan luonnon arvojen säilyminen kaava-alueella ja sen vaikutusalueella, myös rakentamisen vaihe huomioon ottaen.Ilmastovaikutusten arviointiUusimaa tavoittelee hiilineutraaliuutta vuoteen 2030 mennessä ja Siuntioon HINKU-kuntana yksi keskeinen toimija tässä tavoitteessa. Maakuntakaavan keskeisen yleisen suunnittelumääräyksen mukaan ”Alueidenkäytön suunnittelussa on edistettävä ilmastonmuutoksen hillinnän ja ilmastonmuutokseen sopeutumisen kannalta kestäviä ratkaisuja.”Kaikissa kaavatöissä on tärkeää, että etsitään kaavallisia keinoja ilmastonmuutoksen hillintään ja muutokseen sopeutumiseen. Tällöin on myös tärkeää arvioida kaavan ilmastovaikutuksia mahdollisimman varhaisessa vaiheessa.Ilmastovaikutusten arvioinnin työkalut ovat siten sekä arvioinnin välineitä että osa kaavasuunnittelua. Olisikin perusteltua hyödyntää tarjolla olevia ilmastoarvioinnin keinoja jo kaavan valmisteluvaiheessa parhaimpien vaihtoehtojen ja kaavallisten ratkaisujen tunnistamiseksi, esimerkkinä KILVA-työkalu. | Kaavaehdotuksessa tarkistetaan pohjavesialueen ja luo-alueen kaavamerkintöjen määräyksiä.Täydennetään pohjavesialueen merkintöjen määräyksiä.Täydennetään luonnon monimuotoisuuden kannalta erityisen tärkeän alueen merkintöjen kaavamääräyksiä.Kaavaehdotuksessa tarkastellaan ilmastovaikutuksia KILVA-työkalulla ja lisätään arviointitekstiä.  |
| SIVISTYSLAUTAKUNTA - 13.6.2024 |
| Sivistyslautakunta toteaa lausuntonaan, että Siuntion aseman seudun parantaminen on erittäin tärkeää kuntalaisten turvallisuuden tunteelle ja joukkoliikenteen käyttömahdollisuuksille. Etenkin paikallisjunien yöpymisraiteen vaatima rata-alue on tärkeä junien vuorovälien tihentämisen mahdollistamiseksi. Junien vuorovälien tihentäminen edistää Siuntion hiilineutraaliuden tavoitteita. | Merkitään tiedoksi. |